OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 19. |

|  |
| --- |
| НАСТАВНА ЈЕДИНИЦА**: ШТА ЈЕ КРЕТАЊЕ** |
| ОБРАЗОВНО-ВАСПИТНИ ЗАДАЦИ:  Разликовање стања мировања и кретања;  - Препознавање и именовање различитих врста кретања;  - Разликовање самосталног кретања и кретања које је резултат деловања; неког другог тела  - Упоређивање брзине кретања тела;  - Табеларно приказивање вербалних садржаја. |

|  |  |
| --- | --- |
| **ТИП ЧАСА**   1. **Обрада** 2. Утврђивање 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Девет врста картица са називима различитих врста кретања;слике или цртежи; који приказују различите врсте кретања бића и предмета. |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална,писаних радова |
| Образовни стандарди: | |

Т О К Ч А С А

|  |
| --- |
| **Уводни део: ................ минута**  Формирају се групе (ученици који су добили исту врсту кретања). Задатак сваке групе је да пантомимом прикаже дату врсту кретања, а остали ученици погађају о којој врсти кретања је реч. |

:::

|  |
| --- |
| **Главни део: ...... минута**  Користећи се анализираним примерима, наставник објашњава шта је кретање и како се тела могу покретати (самостално или када на њих делују друга тела). Пожељно је истаћи да се исто тело може кретати или бити покренуто на више различитих начина. На пример, пас се креће самостално (хода, трчи, скаче), али га некада и човек, преко поводца, вуче и одређује правац и брзину његовог кретања. Чамац могу покретати вода, весла или мотор, па и ветар (ако се постави једро). Кретањем чамца управља човек, који подешава правац и брзину кретања. Лопту могу покрену вода, ваздух или неко биће (човек или животиња).  Затим се кроз вођену дискусију анализира илустрација у уџбенику на 32. страни (Налог – мегафон). Ученици препознају и именују различите врсте кретања које примећују на слици. Наставник усмерава дискусију подпитањима и допуњава њихове одговоре, тако да се ученици припреме за рад на Налогу –писање (попуњавање табеле) у радној свесци на 16.страни.  *На пример: Шта је потребно да би се покренуо змај? На који начин мора да се креће дечак да би змај могао да лети? Може ли се играчка камион кретати на још неки начин осим што се вуче? Шта може да покрене пластичну воденицу којом се играју деца? Шта је покренуло косу девојчице која вози бицикл?*  **Записујемо:**   1. Ходање 2. Трчање 3. Гурање 4. Скакање, прескакање 5. Вучење 6. Гурање 7. Клизање 8. Пливање 9. Летење   **Кретање је промена положаја тела у односу на нека друга тела.Тела се могу покренути самостално или када на њих делују друга тела гурањем,вучењем,ношењем,окретањем...Постоје и разлике у брзини кретања .Једно исто тело може се кретати различитом брзином.**  **П*итање кретања биљак*а** може се отворити у уводној активности (нпр. померање лишћа на дрвећу), или избором одговарајућих слика у завршној активности (нпр. дрво које се повија на ветру или цвет са отвореним и затвореним латицама). Пожељно је да наставник уведе разлику између „правог“ кретања (људи и животиња) и посебне врсте кретања које примећујемо на биљкама: померање на ветру и споро покретање делова биљке према сунцу или приликом раста.  Ученици, потом, индивидуално попуњавају табелу (Налог – писање на 16. страни у радној свесци). По завршетку, кроз групну дискусију се проверавају и коментаришу одговори. На крају се, као мост ка следећој наставној теми, ради задатак поређења брзине кретања (Налог – ласо на истој страни). Ученици индивидуално раде задатак, а после сваког питања води се краћа дискусија о одговорима. |
| **Завршни део:......минута**  - На таблу залепити цртеж на којем су приказана два места на супротним странама цртежа и како из једног места крећу на пут: пешак, бициклиста, аутомобил и авион који полеће.  -Разговарати са ученицима на који начин се сваки од путника креће и проценити ко ће први стићи са једног места на друго. |